
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 31
din 27 februarie 2014
privind modificarea şi completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014 şi aprobarea actului constitutiv al acestei asociaţii

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3729/III/18.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 27/30.01.2014 privind participarea Municipiului Sighişoara prin Consiliul Local Sighişoara ca membru fondator în Asociaţia Sportivă Handbal Club Municipal Sighişoara; 

Ţinând cont de prevederile art. 1 şi art. 2 lit. „c” din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;

Luând în considerare prevederile art. 3 alin. (1) şi art. 26 din Legea nr. 69/2000 a educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/13.09.2001;

Văzând şi prevederile Legii nr. 273/2006 privind finanţele publice locale, cu modificările şi completările ulterioare; 

Având în vedere necesitatea modificării şi completării Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014, în ceea ce priveşte, în special componenţa Consiliului Director şi veniturile Asociaţiei Sportive Handbal Club Municipal Sighişoara, precum şi aprobarea actului constitutiv; 

Văzând Raportul de specialitate nr. 3730/III/18.02.2014 al Serviciului Relaţii Publice, prin care se justifică modificarea şi completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014 şi aprobarea actului constitutiv al asociaţiei, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit.”d”, alin. (6) lit. „a”, pct. 6, alin. (7) lit. „a”, alin. (9),  art. 45 alin. (2) şi a art. 115 alin. (1) lit. „b”  din Legea nr. 215/2001, Legea administratiei publice locale, republicată, cu modificările şi completările ulterioare,
H O T Ă R Ă Ş T E:
Art. I. Se aprobă modificarea şi completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014, conform Anexei nr. 1, care face parte integrantă din prezenta hotărâre. 

Art. II. Date fiind prevederile art. I din prezenta hotărâre, se aprobă Statutul Asociaţiei Sportive Handbal Club Municipal Sighişoara, forma actualizată, conform Anexei nr. 2, care face parte integrantă din prezenta hotărâre.

Art. III. Se aprobă Actul constitutiv al Asociaţiei Sportive Handbal Club Municipal Sighişoara, conform Anexei nr. 3, care face parte integrantă din prezenta hotărâre.

Art. IV. Se desemnează, din partea Consiliului Local Sighişoara, ca membrii în Consiliul Director al Asociaţiei Sportive Handbal Club Municipal Sighişoara, următoarele persoane:

1. Domnul Perţe Dan - consilier local;

2. Domnul Burlacu Adrian - consilier local.

Art. V. Se aprobă plata cotizaţiei anuale, a Municipiului Sighişoara, către Asociaţia Sportivă Handbal Club Municipal Sighişoara, în sumă de 200.000 lei, cotizaţie ce va fi plătită în rate egale, lunare, pe baza facturilor emise de către Asociaţia Sportivă Handbal Club Municipal Sighişoara.

Art. VI. Celelalte prevederile ale Hotărârii Consiliului Local Sighişoara nr. 27/30.01.2014 rămân neschimbate. 

Art. VII. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Economică, persoanele desemnate în Consiliul Director şi Serviciul Relaţii Publice.

Art. VIII. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Domnul Perţe Dan – consilier local; 

  1 ex. Domnul Burlacu Adrian – consilier local;
  1 ex. Asociaţia Sportivă Handbal Club Municipal Sighişoara.

11 ex. 
A.F./G.V.
